Аԥсны
Икьаҿу ахьарԥш аиура
Аҟәа араион актив рԥылараан, ажьырныҳәа 31 рзы, Рауль Ҳаџьымба Аԥсны Апрокурор хада Зураб Ачба инапы ианиҵаз Аԥсны Аҵәахырҭатә банк аҟны акредит зганы зуал змырхынҳәыц рсиа акьыԥхьраз, ахҳәаа аҭо иҳәеит аусутә гәыԥ шаԥҵоу, аматериалқәа амассатә-информациатә хархәагақәа рахь ишынашьҭхо.
АҞӘА, жәабран 8– Sputnik. Апрокуратура хада Аҵәахырҭатә банки Ареспубликатә абиуџьетнҭыҵтәи ахатәтәратә фонди рҿаԥхьа ауал зқәу рсиа акьыԥхьит. Абри атәы аҳәоит Аԥсны Апрокуратура хада асаит аҟны.
Аӡбарҭатә органқәа рахь инашьҭуп 360-ҩык ауал зқәу руал архынҳәразы ашшыԥхьыӡқәа. Асиа ианшәалаз ахатәхаҿқәеи аиурист хаҿқәеи аҳәынҭқарра иаздырхынҳәраны иҟоуп 467 миллион мааҭи 3-миллион доллари.
Апрокуратура хада иазгәанаҭоит асиа иану ауал зқәу рганахь ала ауснагӡатәқәа рыдкылахоит ҳәа.
Асиа Аԥсны Ахада идҵала акьыԥхь арбоуп.